[bookmark: _Hlk174612297]Atklāta konkursa VIAA 2024/38 ERAF
nolikuma 3. pielikums

ATKLĀTA KONKURSA
“23 profesionālās izglītības iestāžu un koledžu būvju inženiertehnisko sistēmu enerģijas patēriņa monitorēšanas sistēmas ieviešanas pakalpojumi”
(ID Nr. VIAA 2024/38 ERAF)

DARBA UZDEVUMS
Aktualizācijas datums - 30.01.2025.

 
1. Pakalpojuma izpildē iesaistītās puses:

1.1. Pasūtītājs – Valsts izglītības attīstības aģentūra, Vaļņu iela 1, Rīga, LV-1050.

1.2. Izpildītājs - pakalpojuma sniedzējs un tehniskais izpildītājs.

[bookmark: _Hlk185495611] 2. Korpusi – profesionālās izglītības iestāžu un koledžu (turpmāk – PII) 151 būve (mācību, dienesta viesnīcu, darbnīcu un sporta korpusi). Korpuss ir būve vai tās daļa, kurai piešķirts savs kadastra apzīmējums. Korpusu saraksts norādīts Darba uzdevuma pielikumā Nr.1. Pasūtītājam ir tiesības samazināt vai palielināt Korpusu skaitu un/vai inženiersistēmu enerģijas patēriņa datu ieguves punktu skaitu vai pakalpojuma apjomu līdz 15% no saņemto Pakalpojumu vērtības.

3. Pakalpojuma mērķis:

3.1. Veikt PII korpusu, t.sk. to apkures, ventilācijas un dzesēšanas sistēmu (turpmāk - AVK), apgaismojuma sistēmas un elektroapgādes tīkla enerģijas patēriņa monitorēšanas datu ieguvi, ierīkojot patēriņa datu ieguves punktus un pieslēdzot tos centralizētai enerģijas patēriņa monitorēšanas platformai (turpmāk – EPM platforma).

3.2. Veikt iegūto datu centralizētu uzkrāšanu, analīzi un apkopošanu Izpildītāja EPM platformā, nodrošinot Pasūtītāja un PII pārstāvju attālinātu piekļuvi. Pasūtītāja mērķis ir gūt aktuālu informāciju par katra korpusa kopējo un tajā uzstādīto inženiersistēmu enerģijas patēriņu, veikt patēriņa datu analīzi, salīdzināšanu un prognozēšanu, kā arī, balstoties uz patēriņa datiem, noteikt inženiersistēmas, kurām prioritāri nepieciešama energoefektivitātes paaugstināšana un automatizācija, lai iespējami efektīvi izmantotu energoefektivitātes uzlabojumiem pieejamo finansējumu. 

 4. Enerģijas monitoringa datu ieguves darbu posmi:
  
4.1. Izpildītājs saskaņā ar Pielikuma Nr.2 prioritāro secību izstrādā laika grafiku PII korpusu apsekošanai un iesniedz to Pasūtītājam līgumā noteiktajā termiņā.
  
4.2. Izpildītāja AVK speciālists/-i un elektroietaišu būvspeciālists saskaņā ar laika grafiku apseko secīgi katras PII kompleksu, katrā korpusā uzskaitot enerģijas patēriņa monitorēšanas datu ieguvei nepieciešamo datu punktu skaitu, nosakot datu ieguves punktu ierīkošanai un pieslēgšanai EPM nepieciešamos risinājumus. Izpildītājs izvēlas katra korpusa enerģijas patēriņa monitorēšanai uzstādāmos datu ieguves risinājumus (turpmāk - monitorēšanas komplekts), detalizējot tos PII enerģijas patēriņa monitorēšanas shēmā.

4.3. Izpildītājs sagatavo monitoringa shēmu, izmaksu tāmi atbilstoši sava finanšu piedāvājuma vienību cenām un datu punktu un to pieslēgumu ierīkošanas laika grafiku katrai PII.
 
[bookmark: _Hlk188433282]4.4. Pasūtītājs saskaņo tāmi un Pakalpojuma izpildes laika grafiku vai uzdod Izpildītājam palielināt vai samazināt Korpusu, inženiersistēmu skaitu, pēc kā Izpildītājs iesniedz aktualizētu PII enerģijas patēriņa monitorēšanas shēmu, tāmi un Pakalpojuma izpildes laika grafiku.
 
4.5. Izpildītājs izveido enerģijas patēriņa monitorēšanas datu punktus un pievieno tos datu tīklam, patēriņa datu attālinātai uzkrāšanai un monitorēšanai Izpildītāja EPM platformā.
 
5. Monitorēšanas datu specifikācija:

5.1. Monitorēšanas datu ieguves punkta atrašanās vietas identifikators (piemēram, SaldTehn_DVzēn_3.14);

5.2. Monitorēšanas datu ieguves punkta unikālais identifikators (piemēram, RSMT_VentPN-1_EL vai RSMT_Ū_silt1);

5.3. Monitorēšanas datu ieguves punkta unikālais identifikācijas kods (numurs vai ciparu un burtu kombinācija);

[bookmark: _Hlk185484793]5.4. Sistēmas patērētās jaudas mērvienība pēdējā datu intervālā (kW, dati atspoguļojami ar izšķirtspēju ne sliktāku par 0.01kW un precizitāti ne sliktāku par ±1%);

5.5. Sistēmas enerģijas patēriņa dati (kWh,  dati atspoguļojami ar izšķirtspēju ne sliktāku par 0.01kWh un precizitāti ne liktāku par ±1%).

5.6. Datu punktu intervāls:

5.6.1. Apgaismojuma enerģijas patēriņam – vismaz reizi 30min.;

5.6.2. Ventilācijas un dzesēšanas sistēmu enerģijas patēriņam – vismaz reizi 15min.;

5.6.3. Apkures un siltā ūdens apgādes sistēmu enerģijas patēriņam – vismaz reizi 1h.

5.7. Sistēmas enerģijas patēriņa dati par kalendāro mēnesi (kWh,  dati atspoguļojami ar precizitāti ne sliktāku par 0.1kWh, datupunktu intervāls – vismaz 1 diena).

5.8. Sistēmas enerģijas patēriņa dati par kalendāro gadu (kWh,  dati atspoguļojami ar precizitāti ne sliktāku par 0.1kWh, datupunktu intervāls – vismaz 1 mēnesis).

5.9. Sistēmas enerģijas patēriņa dati par periodu kopš monitorēšanas uzsākšanas (MWh,  dati atspoguļojami ar precizitāti ne sliktāku par 0.001MWh, datupunktu intervāls –1 gads).

5.10. Āra gaisa temperatūras datu mērvienība 0C,  dati atspoguļojami ar precizitāti ne sliktāku par 0.10C, datupunktu intervāls – vismaz reizi 1 h.

5.11. Datu formāts: Atvērtais datu protokols, teksta un skaitliskas vērtības.

5.12. Izpildītājs nodrošina monitorēšanas datu nepārtrauktību. Pieļaujamais enerģijas patēriņa datu iztrūkums katrai inženiersistēmai nepārsniedz 1% no inženiersistēmas kopējā enerģijas patēriņa katra kalendārā gada ietvaros.

6. Prasības enerģijas patēriņa monitorēšanas datu ieguves punktu un pieslēgumu ierīkošanai:
 
6.1. Izpildītājam jānodrošina, ka datu ieguves punktu ierīkošanas un pieslēgumu izveides darbus veic atbilstošas kvalifikācijas darbinieki, ievērojot saistošas darba aizsardzības prasības. Darbu izpildes laikā Izpildītājs ir atbildīgs par elektrodrošības un ugunsdrošības prasību ievērošanu.
 
6.2. Izpildītājs 10 (desmit) kalendāro dienu laikā no Līguma spēkā stāšanās dienas iesniedz Pasūtītājam darbinieku sarakstu, kuri veiks tehniskās dokumentācijas izstrādi un enerģijas patēriņa monitorēšanas datu ieguves punktu ierīkošanas un pieslēgumu izveides darbus. Pasūtītājs nodos minēto darbinieku sarakstu attiecīgajam PII.
 
6.3. Darbu laikā Izpildītājam jānodrošina būvju funkcionālā darbība, jāievēro tīrība un kārtība. Nepieciešamības gadījumā Izpildītājs ir atbildīgs par darba vides sagatavošanu (atbrīvošana no mēbelēm vai mēbeļu noklāšana ar nosegplēvēm un telpas uzkopšana pēc attiecīgo darbu pabeigšanas vai dienas beigās, ja darbs veicams vairākās dienās).
 
6.4. Pirms darbu veikšanas Izpildītājam ir  jāpārliecinās, ka darbu veikšanas rezultātā  tiek maksimāli saīsināts inženiersistēmu darbības pārtraukums un darbu rezultātā inžniersistēmām un būvēm netiks nodarīti bojājumi.
 
6.5. Pēc darbu izpildes Izpildītājs sagatavo un iesniedz Darbu nodošanas - pieņemšanas aktu kopā ar izpildshēmu.
 
6.6. Izpildītājs ir atbildīgs par atbilstošas darbu tehnoloģijas izvēli, izmantoto risinājumu ražotāja tehnoloģisko norādījumu ievērošanu, atbilstoši sertificētu materiālu izmantošanu, darba rīku un mehānismu pielietošanu, kā arī par izpildāmo darbu apjomu uzmērīšanu uzdevuma veikšanai.

7. Monitorēšanas datu ieguves punktu specifikācija:
 
7.1. Elektroenerģijas patēriņa datu ieguvei:
 
7.1.1. Tips: Elektroenerģijas patēriņa datu ieguves bezkontakta (indukcijas) vai caurplūdes risinājums, vai elektroenerģijas pieslēguma pakalpojumu sniedzēja dati, ja to parametri un datu punktu biežums atbilst monitorēšanas datu specifikācijai;

7.1.2. Spriegums: 230/400V, 50Hz 1F vai 3F, piedāvājot atbilstošu risinājumu 1F un 3F pieslēgumiem;

7.1.3. Strāvas stiprums: vismaz 0.25A – 45A 1F un 0.5-100A 3F;

7.1.4. Sakaru protokols: Atvērts sakaru protokols (piemēram, M-Bus, MODBUS IP, LoRaWan, NB-IoT, BACnet vai ekvivalents);

7.1.5. Mērīšanas parametri: Patērētā elektroenerģija (kWh, precizitāte ne sliktāka par +/- 1% jeb Class A), momentānā patērētā jauda (W, precizitāte ne sliktāka par +/- 1% jeb Class A);


 
7.2. Siltumenerģijas patēriņa datu ieguvei:

7.2.1. Tips: Siltumenerģijas patēriņa datu ieguves, veicot pieplūdes/atteces temperatūras starpības un siltumnesēja plūsmas mērījumus un kalkulāciju vai bezkontakta (ultraskaņas) risinājums, vai siltumenerģijas piegādātāja dati, ja to parametri un datu punktu biežums atbilst monitorēšanas datu specifikācijai;

7.2.2. Plūsmas diapazons: qp vismaz 0.6 – 60 m³/h, piedāvājot vairākus datu ieguves risinājumus, kas kopumā nosedz šo plūsmu diapazonu: 1) no ≤0,6 līdz 2.2-6m3/h (turpmāk - “zemas plūsmas”), 2) no ≤0,6 līdz 12-16m3 (turpmāk - “vidējas plūsmas”), 3) no ≤0,6 līdz ≥60m3, (turpmāk - “augstas plūsmas”), izmantojot izvēlēto risinājumu atbilstoši siltumapgādes kontūras plūsmas parametriem;

7.2.3. Sakaru protokols: Atvērts sakaru protokols (piemēram, M-Bus, MODBUS IP, LoRaWan, NB-IoT, BACnet vai ekvivalents);

7.2.4. Mērīšanas parametri: Siltumenerģijas patēriņš (kWh, precizitāte atbilstoša vismaz Class 1), Pieplūdes/Atteces temperatūra (grādi 0C, temperatūras noteikšanas diapazons vismaz 2-180 oC. ).

7.3. Āra un iekštelpu gaisa temperatūras un mitruma datu ieguvei:

7.3.1. Āra gaisa temperatūras diapazons: vismaz no -30C (± 0,6 0C) līdz +50C (± 0,3 0C), precizitāte negatīvai temperatūrai ne sliktāka par +/-0.6 0C, precizitāte pozitīvai temperatūrai ne sliktāka par +/-0.3 0C;

7.3.2. Gaisa mitruma noteikšana: precizitāte no 10% līdz 90% RH ne sliktāka par (± 3%), zem 10% un virs 90% RH ne sliktāka par (± 5%), izšķirtspēja ne sliktāka par 0,5% RH;

7.3.3. IP67 ūdensnecaurlaidīgs: aprīkots ar vismaz IP67 novērtējuma korpusu;

7.3.4. Iekštelpu gaisa temperatūras diapazons: vismaz no -20 0C (± 0,6 0C)  līdz +50C (± 0,3 0C);

7.3.5. Temperatūras devēju saziņas protokols: Atvērti datu protokoli – piemēram, LoRaWan, M-Bus, NB-IoT, BACnet, MODBUS vai ekvivalents.

7.4. Enerģijas patēriņa datu ieguvei izmantojami marķēti ar CE marķējumu, MID sertificēti risinājumi.
  
8. EPM platformas darbība.
 
8.1. EPM platformai jānodrošina iespēju pastāvīgi reģistrēt, analizēt un prognozēt korpusu enerģijas izmantošanu;
 
8.2. EPM platformai jāsniedz iespēju salīdzināt un novērtēt korpusu energoefektivitāti, atklāt būvju inženiertehnisko sistēmu efektivitātes zudumus.;
 
8.3. Dati uzskatāmi atspoguļo enerģijas patēriņa un klimata datus ar dienas, mēneša, gada soli;
 
8.4. EPM platformā ir jāspēj, izmantojot siltumenerģijas patēriņa datus, āra un iekštelpu temperatūras datus, modelēt apkures grafiku visam gadam, lai varētu lietotājam uzrādīt īpatnējo siltumenerģijas patēriņu kWh/m2 gadā. Aprēķiniem jābūt atbilstošiem šiem standartiem:
 
8.4.1. LVS EN 15378-3:2020 “Ēku energoefektivitāte. Ēku apkures sistēmas un SKŪ. 3.daļa: Izmērītā energoefektivitāte M3-10 un M8-10 moduļiem”.
 
8.4.2. LVS EN 15378-3:2017/NA:2020 “Ēku energoefektivitāte. Ēku apkures sistēmas un SKŪ. 3.daļa: Izmērītā energoefektivitāte M3-10 un M8-10 moduļiem. Nacionālais pielikums”;
 
8.4.3. LVS CEN/TR 15378-4:2017 “Ēku energoefektivitāte. Ēku apkures sistēmas un DHW. 4.daļa: Skaidrojumi un pamatojumi standarta EN 15378-3 M3-10 un M8-10 moduļiem” patērētās enerģijas prognozēšana un izmaksas tekošam gadam;
  
8.5. EPM platforma nodrošina iespēju salīdzināt korpusus pēc primārās enerģijas patēriņa vai īpatnējā enerģijas patēriņa, vai faktiskā enerģijas patēriņa saskaņā ar MK 08.04.2021. noteikumos Nr.222 "Ēku energoefektivitātes aprēķina metodes un ēku energosertifikācijas noteikumi" norādītajām energoefektivitātes klasēm apkurei un primārajai enerģijai.
 
8.6. EPM platforma veic automatizētu brīdinājumu ģenerēšanu par vēsturiskajām vai lietotāja definētām robežvērtībām neatbilstošu enerģijas patēriņu un iekštelpu klimata datu atrašanos ārpus norādītajām robežvērtībām. Jānodrošina iespēju lietotājam definēt un mainīt robežvērtības.
 
8.7. Sistēma, izmantojot Izpildītāja ierīkotos enerģijas patēriņa datu punktu pieslēgumus, nodrošina kontroluzskaiti galvenajām enerģijas gala patēriņa grupām (apgaismojums, dzesēšana, apkure, ūdensapgāde, ventilācija, lietotāja iekārtas (“cits”)). Rezultātā Pasūtītājam ir jāsaņem precīzu un noderīgu informāciju korpusu energoefektīvai uzturēšanai. Jāsagatavo enerģijas uzskaites risinājumus, lai nodrošinātu vismaz 90% enerģijas patēriņa sadalījumu pa iepriekš minētajām patēriņa kategorijām.
 
8.8. Enerģijas patēriņa sadalījumu var nodrošināt izmantojot datu punktus ar paredzētajai datu lietošanai atbilstošu precizitātes klasi vai alternatīvas enerģijas patēriņa noteikšanas metodes, izmantojot ēkas sistēmās uzstādītos devējus, uzstādīto iekārtu vadības kontrolieru sniegto informāciju un EPM programmatūras iespējas. Piemēram, siltumenerģijas skaitītāju var aizstāt ar plūsmas datiem no cirkulācijas sūkņa un temperatūras datiem no siltummezglā uzstādītajiem temperatūras sensoriem vai korpusa kopējo elektroenerģijas patēriņu var aizstāt ar A/S “Sadales tīkls” doto viedā elektroenerģijas skaitītāja datu un inženiersistēmu uzmērīto enerģijas patēriņu starpību.
 
8.9. Enerģijas patēriņa uzskaite jānodrošina vismaz ar stundas intervālu visām galvenajām patērētāju grupām ar enerģijas patēriņa mērvienību kWh, izšķirtspēja ne sliktāka par 0.01 kWh.
 
8.10. Galvenās patērētāju grupas:
8.10.1. korpusa kopējais siltumenerģijas, elektroenerģijas patēriņš:

8.10.2. siltumenerģijas uzskaite pa lielākajām grupām, piemēram, ventilācija, apkures sildķermeņi, siltās grīdas. Detalizētāks sadalījums saskaņojams ar Pasūtītāju;

8.10.3. sadzīves karstā ūdens uzsildīšanai un cirkulācijai (ja attiecināms) patērētā enerģija;

8.10.4. ventilācijas sistēmas elektroenerģijas patēriņš (ja attiecināms);

8.10.5. dzesēšanas (tajā skaitā individuālie dzesētāji un klimata iekārtas) sistēmas elektroenerģijas patēriņš un saražotās/aizvadītās  siltumenerģijas daudzums centralizētām dzesēšanas sistēmām (ja attiecināms);

8.10.6. iekštelpu apgaismojums;

8.10.7. elektroauto uzlāde (ja attiecināms);

8.10.8. āra apgaismojums (tajā skaitā arī atsevišķi fasādes dekoratīvais apgaismojums), ja tā enerģijas patēriņš tiek nodrošināts no attiecīgās ēkas elektroenerģijas sadales;

8.10.9. atsevišķa patērētās un saražotās enerģijas uzskaite ir nepieciešama arī visām izmantotajām enerģijas ražošanas iekārtām (saules paneļi, siltumsūkņi, saules kolektori, u.t.t.), kas nodrošina AER enerģijas ieguvi;
 
8.11. Apkures un dzesēšanas sistēmās jānodrošina atsevišķu uzskaiti arī sistēmas enerģijas patēriņam, kas saistīts ar cirkulācijas sūkņu, siltumatdeves (aktīvo konvektoru, fankoilu u.c.) iekārtu darbību;
 
8.12. Izpildītājs nodrošina uzstādīto inženiersistēmu enerģijas patēriņa monitorēšanas datu ieguvi, uzkrāšanu, apkopošanu un  attālinātu pieejamību Pasūtītājam.

8.13. EPM platforma pieļauj Pasūtītāja definētu grafisko datu atspoguļojumu rediģēšanu, t.sk. vienā grafikā atspoguļoto enerģijas patēriņa kategoriju un patēriņa prognožu veidus un skaitu, grafikā atspoguļoto laika posmu un izšķirtspēju.

8.14. EPM platforma uzskatāmā veidā parāda enerģijas patēriņa atbilstību ēkas energosertifikātā norādītajam īpatnējam enerģijas patēriņam (ja Būvniecības informācijas sistēmā (BIS) piejami energosertifikāta dati) vai īpatnējā enerģijas patēriņa prognozei kā pozitīvu vai negatīvu procentuālu vērtību Pasūtītāja rediģējamā laika vienībā: diena, mēnesis, gads vai kopš monitorēšanas datu ieguves sākuma.

8.15. Pasūtītājs ir tiesīgs prasīt Izpildītājam ieviest papildus EPM platformas funkcionalitāti, atsevišķi vienojoties par papildus funkcionalitātes izstrādes un ieviešanas izmaksām un termiņu.

8.16. EPM platforma nodrošina Pasūtītājam ikmēneša atskaišu automatizētu izveidi, iekļaujot atskaitē enerģijas patēriņa un enerģijas ietaupījuma datu apkopojumu par iepriekšējo kalendāro mēnesi, kā arī datu punktu darbības pārtraukumu uzskaiti. Ikmēneša atskaišu informācijas apkopojuma datu veidi ir Pasūtītāja rediģējami.

8.17. EPM lietotāja saskarnes valoda - latviešu.

8.18. Pasūtītājam ir tiesības EPM platformā izveidot papildus lietotāju profilus, nosakot tiem piekļuves, apskatāmā datu apjoma un sistēmas funkcionalitātes ierobežojumus.

[bookmark: _Hlk188959300]8.19. EPM platforma nodrošina Pasūtītājam iespēju veikt uzkrāto enerģijas patēriņa datu eksportēšanu / lejupielādi CSV formātā par Pasūtītāja izvēlēto periodu un Korpusiem, šāda funkcionalitāte nodrošināma līdz 2030.gada 31.janvārim.


9. Citi nosacījumi:

9.1. Monitorēšanas datu ieguve, uzkrāšana un piekļuve datiem nodrošināma izmantojot drošu mākoņservisu vai izdalītu šim mērķim serveri. Izpildītājs ir atbildīgs par datu drošību un aizsardzību no neautorizētas piekļuves visā pakalpojuma izpildes laikā.

9.2. Izpildītājs, saskaņojot ar Pasūtītāju, var enerģijas patēriņa datu ieguves punktu pieslēgumiem EPM platformai izmantot PII datu tīkla infrastruktūru, ja tās kapacitāte ir pietiekama un šādi pieslēgumi negatīvi neietekmē PII datu tīkla pieejamību vai darbību.

9.3. Enerģijas patēriņa datu ieguves punktu un pieslēgumu elektroenerģijas barošana jānodrošina izmantojot akumulatoru baterijas vai pastāvīgu pieslēgumu tīklam.
  
9.4. EPM platforma nedrīkst ievākt un nodot informāciju trešajām pusēm, izņemot gadījumos, kas saskaņoti ar Pasūtītāju un ir objektīvi nepieciešami Pakalpojuma funkcionalitātes nodrošināšanai.
 
9.5. Monitorēšanas iekārtu datu plūsma - atvērts kods. Datu apmaiņa starp enerģijas patēriņa datu ieguves punktu un EPM platformu minimizējama un nesatur pakotnes/ziņojumus, kas nav tieši nepieciešami enerģijas patēriņa noteikšanai vai datu punktu identifikācijai sistēmā.
 
[bookmark: _Hlk181773489]9.6. Par enerģijas patēriņa datu ieguves punktu apkopes nepieciešamību un apkopes veikšanas laiku Izpildītājs Pasūtītāju informē vismaz 5 (piecas) dienas iepriekš.

9.7. Neatliekamus darbus monitorēšanas datu ieguves atjaunošanai Izpildītājs veic nekavējoties, bet ne ilgāk kā 5 darba dienu laikā kopš datu plūsmas no attiecīgā datu punkta pārtraukuma konstatēšanas. Par ārkārtas neatliekamu remonta darbu nepieciešamību Izpildītājs informē PII tehnisko kontaktpersonu un Pasūtītāja pārstāvi nekavējoties, bet ne vēlāk kā 24h laikā pēc datu plūsmas no attiecīgā datu punkta pārtraukuma konstatēšanas, darba dienās. Datu ieguves atjaunošanai nepieciešamos darbus visā līguma izpildes laikā Izpildītājs veic uz sava rēķina.
 
9.8. Vismaz 10 darba dienas pirms līguma izpildes termiņa beigām, Izpildītājs nodod Pasūtītājam visus pakalpojuma ietvaros EPM platformā uzkrātos enerģijas patēriņa datus digitālā datu nesējā, CSV vai līdzvērtīgā formātā 2 (divos) eksemplāros vai ar droša datu apmaiņas mākoņservisa palīdzību, kā arī nodrošina rīku (programmnodrošinājumu) uzkrāto datu apskatei (neierobežotu laiku) sistematizētā, šīs specifikācijas 5.punktā norādītajai datu specifikācijai atbilstošā veidā, ļaujot datu filtrēšanu, atlasi un kārtošanu pa PII, pa ēkām, pa ēkas inženiersistēmām, atspoguļojot to lietotāja norādītā laika posmā, vai pa stundām, dienām, mēnešiem un gadiem, t.sk. atspoguļojot filtrētos / atlasītos datus grafiski.

9.9. Pasūtītājs var līguma izpildes laikā uzdot veikt papildus enerģijas patēriņa monitorēšanas datu ieguves punktu uzstādīšanu un no tām iegūto datu apkopošanu EPM platformā, apjomā kas nepārsniedz 15% no līguma ietvaros uzstādāmo enerģijas patēriņa monitorēšanas datu ieguves punktu apjoma. Gadījumā, ja Pasūtītājs pieprasa papildus datu ieguves punktu uzstādīšanu līdz 2027.gada 31.decembrim, papildus datu ieguves punktu uzstādīšanas un datu apkopošanas EPM platformā izmaksas tiek noteiktas atbilstoši nolīgtajām vienību cenām.

9.10. Pēc visu Korpusu enerģijas patēriņa datu ieguves punktu ierīkošanas un pieslēgšanas EPM platformai, Izpildītājs veic Pasūtītāja un lietotāju EPM platformas lietošanas apmācību tiešsaistē, veicot apmācību ierakstu turpmākai atsaucei, kā arī nodod Pasūtītājam EPM platformas lietotāja rokasgrāmatu (turpmāk – rokasgrāmata) digitālā formātā un nodrošina rokasgrāmatas pieejamību EPM platformā.


10. Pakalpojuma izpildes termiņš:
  
[bookmark: _Hlk181691573]10.1. Monitorēšanas datu punktu ierīkošana un pieslēgšana EPM platformai visiem Pielikumā Nr.1 norādītajiem PII korpusiem jānodrošina 6 mēnešu laikā no Līguma spēkā stāšanās brīža, nodrošinot monitorēšanas datu ieguvi un uzkrāšanu EPM platformā.

10.2. Monitorēšanas platformas darbība nodrošināma sākot ar pirmā korpusa enerģijas patēriņa datu ieguves punktu ierīkošanu un pieslēgšanu EPM platformai un patēriņa monitorēšanas datu pieejamību, izņemot 8.4. punktā minēto enerģijas patēriņa prognozēšanas funkcionalitāti, kas nodrošināma 6 mēnešu laikā no attiecīgā korpusa monitorēšanas datu ieguves sākuma.

10.3. Inženiersistēmu EPM platformas darbība līguma ietvaros nodrošināma līdz 2029.gada 31.decembrim.
  
   
Pielikumā:
1) pielikums Nr.1 “PII Korpusu saraksts”;
2) pielikums Nr.2 “PII automatizācijas specifikāciju sastādīšanas prioritārā secība”;
3) pielikums Nr.3 “RTU VASSI pētījums”.

